ભરદિવસે રમતા જુગારીઓ પર પોલીસ કાર્યવાહી ન કરતાં લોકો અત્યંત નારાજ છે. એક સ્થાનિક દુકાનદારના જણાવ્યા પ્રમાણે ‘આ જુગારીઓ અવારનવાર અહીં જુગાર રમતા હોય છે. જો તમે એમને અહીંથી હટવાનું કહો તો એ ઝઘડો શરૂ કરી દે છે.’ ફૂટપાથની કથળેલી હાલત વિશે એક વિદ્યાર્થીના વાલીએ મિડ-ડે LOCALને જણાવ્યું હતું કે ‘સુધરાઈ અમારાં બાળકોની પરવા ન કરી રહી હોય એ સ્પષ્ટ થઈ રહ્યું છે. સ્કૂલ છૂટતાં વિદ્યાર્થીઓ બેધ્યાન થઈને ભાગતાં હોવાથી તેઓ અસમતળ ફૂટપાથને કારણે પડી જાય છે અને ઈજાગ્રસ્ત થાય છે. સુધરાઈ આ ફૂટપાથની હાલત વહેલી તકે સુધારે તો આ સમસ્યાથી અમને રાહત મળશે.’